google/wiki40b huggingface dataset:
Borrelia

Hvor finnes borrelia

Borrelia forekommer i hovedsak i Nord-Amerika og Europa, og det er betydelige geografiske forskjeller de forskjellige bakterietypene seg imellom. Borrelia burgdorferi sensu stricto er den dominerende underarten som er årsak til borreliose i USA, mens Borrelia afzelii og Borrelia garinii er medvirkende i de fleste europeiske tilfellene. Det er også beskjeden forekomst av borrelia i deler av Sør-Amerika, Asia og Afrika.
I Norge finnes borrelia i midder som vi har rundt hele kysten opp mot Nordland fylke. Skogflått er en av mange flåtter og har flere navn: bl.a. Skaumann, Skaubjørn, Hantikk. Det varierer mellom de forskjellige landsdeler hvor stor andel av flåttbestanden som har bakterien. Det varierer fra opptil 40-50% i områder rundt Oslofjorden, til en sjeldenhet i andre landsdeler. 
Flåtten er blodsugende og går på flere vanlige dyreslag og mennesker. Hvis flåtten er smittet av bakterien, kan den overføre bakterien til dyr eller menneske som den biter seg fast i for å suge blod. Selskapsdyr som katt og hund kan ha flått i pelsen, og parasitten kan overføres til mennesker. Dette kan unngås ved at dyrene behandles med spesielle midler mot flått. 
Undersøkelser av flått i Norge antyder at i enkelte områder kan opptil 60 % av flåttpopulasjonen være infisert med B. burgdorferi.

Borreliose

Dersom man blir bitt av flått som er infisert med borrelia kan man utvikle borreliose. Det vanligste tidlige symptomet på infeksjon er utslett rundt bittstedet, men ikke alle pasienter som infiseres opplever dette. Senere symptomer kan være diffuse og kan ofte forveksles med sykdommer som kronisk utmattelsessyndrom og fibromyalgi. Påvist borreliose behandles med antibiotika.
Allround-VM på skøyter 1928, menn

Allround-VM på skøyter 1928, menn ble arrangert på Davos Eisstadion i Davos, Sveits 4 og 5. februar 1928.  Clas Thunberg   fra Finland ble verdensmester.
Lone Lindorff

Biografi

Lone Lindorff gjennomførte en husholdningsutdannelse før hun ble utdannet på The Bristol Old Vic Theatre School i England 1957-59. Hun debuterte som 21-årig i Ung Vrede i Århus, instruert av hennes mor skuespillerinnen Bodil Lindorff.
I løpet av 1960-tallet og 1970-tallet fikk hun mange spendende roller på en lang rekke scener i Danmark – i revyer og på Riddersalen over engelske komedier til ny dansk dramatikk blant annet Ulla Ryums Myterne.
Lone Lindorff var på 1970-tallet sterkt engasjert i politisk teater og tilhørte 1969 til 1974 Fiolteatrets faste ensemble, hvor hun spilte kvinnesaks-, debatt- og bruksteater, blant annet. "Vi er alle i samme båd". Hun medvirket i forestillingen "Frændeløs" på Gladsaxe Teater.
Lindorff hadde dessuten roller i TV-teaterforestillinger som "Bernardas Hus" og i flere spillefilmer. Hun ble prisbelønt for tollen sin i filmen Man sku' være noget ved musikken. Til andre vesentlige roller i filmkarriere hennes hører dessuten Den Forsvundne Fuldmægtig, Zappa, Tro, Håb og Kærlighed og Åndenes hus fra 1993.
Siden har hun kastet seg over utfordringer som billedkunstner og stilt ut collager, akryl- og oljemalerier i Cobra-rummet ved Sofienholm, likesom hun har vært en aktiv barnebokforfatter. Dessuten driver hun forretningen Center for Teater og Dramatik, hvorfra hun selger sin ekspertise som foredragsholder, dramatiker og instruktør. Hun har også skrevet filmmanuskripter og var i en periode redaktør av bladet Skuespilleren. Hun satt i redaksjonen, da LOs mediepulje i 1994 sponset en rekke TV-eksperimenter på Kanal Danmark, og i en årrekke har hun instruert revyen i Carlsbergs Teaterforening.
Yanshou

Yanshou (kinesisk: 延寿县; pinyin: Yánshòu Xiàn) er et fylke i provinsen Heilongjiang i Folkerepublikken Kina. Den er underlagt den subprovinsielle byen Harbin.
I 1999 hadde det en befolkning på 250 928 innbyggere.
Padling under Middelhavslekene 2013

Padling under Middelhavslekene 2013. Padling var en av flere sporter under de syttende middelhavslekene som ble arrangert i Mersin i Tyrkia i perioden 20. til 30. juni 2013. Det var sjuende gangen som padling var med på programmet under middelhavslekene. Det var seks øvelser, fire for menn og to for kvinner. Slovenia ble beste nasjon med to gullmedaljer foran Spania som også vant to gull.
Poseidon (film)

Handling

Det er nyttårsaften, og over 2000 passasjerer og mannskap feirer ombord i det store cruiseskipet «Poseidon» på åpent hav. Ved midnatt slår en enorm bølge inn over båten uten forvarsel, og båten snus på hodet. De fleste passasjerene og mannskapet blir drept med en gang, men flere hundre overlever i ballsalen, der festen ble holdt. Da de oppdager at det eneste håpet om å overleve er å komme seg til overflaten der skipets skrog nå ligger. En håndfull overlevende, ledet av Dylan (Josh Lucas) og Robert (Kurt Russell) begynner å gå igjennom vrakgods, fallende gjenstander og branner, samt den evige faren for oversvømmelse i rommet der de befinner seg, mot propellakslingen bak i skipet.
Stille vann

Stille vann er et musikkalbum med Torhild Nigar, utgitt i 1994. Dette er hennes første og hittil siste plate.
US Open 1991 (tennis)

US Open 1991. US Open er en Grand Slam-turnering i tennis. US Open i 1991 ble arrangert i perioden 26. august til 8. september i Flushing Meadows i bydelen Queens i New York. Stefan Edberg beseiret Jim Courier i herrefinalen i single og Monica Seles vant damefinalen over Martina Navrátilová.
Fruktnektar

Fruktnektar er en ugjæret (men gjæringsdyktig) drikkeferdig leskedrikk (som regel et blandingsprodukt) som i hovedsak er industrielt framstilt for kommersielle formål. Slike drikker består av en andel råsaft fra frukt, grønnsaker og/eller bær som tilsettes eller spes med vann. Tilsetning av sukker og/eller honning er tillatt i en mengde som ikke overstiger 20 prosent av det ferdige produkts samlede vekt. Fruktnektar uten tilsatt sukker eller med lavt energiinnhold kan helt eller delvis søtes med kunstige søtningsstoffer i henhold til gjeldende forskrift.
Ernæringsmessig er fruktnektar et dårligere produkt enn juice, spesielt når det gjelder vitaminer. I Norge skal slik fruktnektar ifølge forskrift inneholde minst 50 % råsaft. Denne andelen kan imidlertid variere fra land til land.
Slik fruktnektar må på ingen måte sammenstilles med ekte nektar, som er et sekret som framstilles av mange blomster og planter.
Saint-Quentin

Saint-Quentin er en by og kommune i Frankrike. Den ligger i departementet Aisne og regionen Hauts-de-France. Befolkningen var i 1999 på 59.066.
DV (avis)

DV (tidligere Dagblaðið Vísir) er en islandsk avis som publiseres av medieselskapet 365 prentmiðlar. Avisen har idag tabloidformat.
DV ble etablert i 1981 gjennom sammenslåingen av avisene Vísir, grunnlagt i 1910 og Dagblaðið, grunnlagt 1975. I 2003 gikk avisen konkurs, men ble overtatt av nye eiere. I 2006 gikk avisen over til ukentlig distribusjon, men i 2007 ble den igjen utgitt som dagsavis fire dager i uken. I 2010 hadde avisen rundt 150 000 lesere i uka.
Pavelig universitet

Pavelig universiteter er katolske universiteter, underlagt Den hellige stol. I motsetning til andre universiteter, som kan ha en bred rekke fagdisipliner, har de pavelige universitetene de tre viktigste ekklesiologiske fakultetene teologi, filosofi og kirkerett, og ytterligere minst et annet fakultet. Disse akademiske institusjonene fokuserer særlig på den kristne åpenbaring og tilhørende disipliner, samt kirkens misjonerende oppgave i å spre evangeliene, slik det kommer fram i den apostoliske konstitusjonen Sapientia christiana.
De pavelige universitetene er spredt over hele verden. I Den romerske kurie forvaltes disse gjennom Kongregasjonen for katolsk utdannelse. Særlig i Roma har de ulike ordenssamfunn opprettet sine egne universiteter.
Blant de viktigste pavelige universitetene er Gregoriana i Roma og Santo Tomás-universitetet i Manila.
De pavelige universitetene følger det europeiske gradssystemet, og tilbyr de akademiske gradene bachelor-, lisensiat- og doktorgrad. De ekklesiologiske gradene kan være en forutsetning for å få visse posisjoner innen den katolske kirke, da særlig biskopene blir rekruttert blant de prestene som har doktorgrad fra et pavelig universitet innen teologi eller kirkerett. Geistlige ved de kirkelige domstolene må minst ha lisensiatgraden inne kirkerett.

Liste over pavelige universiteter

Pavelige universiteter, ifølge Annuario Pontificio:
Skogbrannene i Hellas 2007

En serie voldsomme skogbranner herjet Hellas sommeren 2007. Brannaktiviteten var særlig omfattende fra slutten av august og de fleste av dem herjet på Peloponnes. Minst 63 personer omkom i brannene, ni i juni og juli og de resterende i august. Sommeren 2007 var spesielt tørr og varm i Hellas. Flere av brannene var påsatt. Fra juni til august ble det registrert mer enn 3000 skogbranner i landet. 3. september 2007 ble det meldt om at samtlige skogbranner var slukket.

Juni

Store deler av Parnitha nasjonalpark ble ødelagt i en brann som startet 28. juni. Mellom 25 000 og 35 000 hektar skog ble svidd av i løpet av noen dager, hvilket gjør dette til en av de verste brannene i prefekturet siden Penteli-brannen i 1995. 
Andre områder som ble rammet var Pelion, Agia, Melivoia, Skourta, Dafni og Pyli.

Juli

I første halvdel av juli ble mer enn 100 branner meldt inn. Blant steder som ble rammet var Athen, Peloponnes, Andros, Evvia, Lésvos, Samos og Kreta. 
Omkring 20. juli brøt det ut en stor brann på Peloponnes, som startet nær Aigio og fortsatte mot Akrata. Flere landsbyer brant helt eller delvis ned, og tre mennesker omkom. Zakynthos ble også rammet av en stor brann mot slutten av måneden.

August

24. august brøt det ut branner på Peloponnes, Euboia og i Attika. På Peloponnes ble fire landsbyer ødelagt, og minst 51 mennesker omkom. Pr. 26. august var flere savnet. I Zakharo, som ligger i et av de hardest rammede områdene, ble minst tretti mennesker funnet omkommet i utbrente biler og hjem. 
Den greske statsministeren Kostas Karamanlis erklærte unntakstilstand over hele landet, og bad om hjelp fra utlandet. En rekke land svarte raskt og sendte mannskap og utstyr, se nedenfor. 
Om morgenen 25. august brøt det ut brann på Imitosfjellet og i Filothei i Athen. Myndighetene uttalte at brannene var påsatt, da brannmenn fant flere flasker med bensin i rammede områder. Det ble også sagt at man antok at brannene på Peloponnes var påsatt, idet det begynte å brenne på med enn tyve steder nesten samtidig. 
I løpet av ettermiddagen 25. august brøt det ut brann i Keratea og i Markopoulo Mesogaias i det østlige Attika. Sistnevnte brann ble raskt slukket, men den andre raskt vokste til en brannfront på mer enn tolv kilometer. På morgenen 26. august hadde brannene nådd Athens forsteder.

Olympia

Den 26. august ble Olympia evakuert, og man fryktet at både den moderne landsbyen og ruinene etter antikkens Olympia kunne bli rammet. Kl. 18.15 lokal tid rapporterte greske medier at det arkeologiske området var delvis ødelagt. Den hellige åsen Kronium var helt utbrent. Kl. 20.00 lokal tid kunne kulturminister Georgios Voulgarakis fortelle at de antikke ruinene ikke hadde blitt alvorlig skadet av brannen. Praxiteles' statue av Hermes og andre kjente kunstverker ble ikke ødelagt av brannen, da museet bare ble lettere skadet av brannen. Brannen skal også ha passert gjennom det antikke stadion.
San Francisco (Agusan del Sur)

San Francisco (Bayan ng San Francisco) er en kommune i Filippinene. Kommunen ligger på øya Mindanao, og tilhører provinsen Agusan del Sur. Folkemengden var på 74 542 innbyggere i 2015.
Valdres Rakørret

Valdres Rakørret er en sammenslutning av produsenter av rakfisk i Valdres. De leverer under den felles merkevaren Rakfisk fra Valdres, som er en godkjent merkevare beskyttet under geografisk betegnelse. Dette innebærer at det bare er fisk som er klekket, oppdrettet og foredlet i Valdres som kan bli merket og solgt under dette navnet.
Convair X-12

Historie

Under utviklingen av Atlas ICBM foreslo Convair å bygge to testraketter for å løse de store teknologiske utfordringene prosjektet medførte. På dette stadiet var Atlas planlagt som en enorm rakett – 49 meter høy, 3,6 meter i diameter, 181,5 tonn og med 4 hjelperaketter og 1 hovedmotor. Den første av disse testrakettene var X-11, og den andre var X-12. X-11 skulle teste ut strukturen og de trykkstabiliserte drivstoofftankene med bare 1 hovedmotor, mens X-12 skulle teste ut styresystemet og flere komponenter, inkludert de 4 hjelperakettene.
Prøvesprengningen av hydrogen-bomben i Stillehavet i 1954 viste at den nødvendige størrelsen på det kjernefysiske stridshodet var mye mindre enn tidligere antatt. Basert på de nye tallene kunne størrelsen og vekten på Atlas ICBM reduseres betydelig, noe som reduserte motorbehovet fra 5 til 3 (2 hjelperaketter og 1 hovedmotor). X-11 var dermed ikke lenger nødvendig, men Convair ønsket fortsatt å foreta utviklingen trinnvis, og X-11 ble viderført under navnet «Atlas A», mens X-12 ble videreført som «Atlas B».

Formål

X-12s hovedformål var å teste styresystemene, kommunikasjonssytemene og konfigurasjonen med 4 hjelperaketter som ble frakoblet etter oppskyting.

Design

X-12 /Atlas B var i likhet med X-11/Atlas A konstruert med trykkstabilisert skrog, noe som bidro til å redusere vekten. Hjelperakettene planlagt brukt på X-12 var 4 Rocketdyne LR89, og hovedmotoren var 1 Rocketdyne LR105. Begge rakettmotorene brukte flytende oksygen og RP-1 (parafin) som drivstoff. 2 små Rocketdyne LR101-motorer ble brukt til å finjustere skyvekraften, og til kursjusteringer.
She (folk)

She (kinesisk: 畲族, pinyin: Shēzú) er en folkegruppe. Den er en av de 56 offisielt anerkjente folkeslag i Folkerepublikken Kina. Shefolket utgjør den største etniske minoritetsgruppen i provinsen Fujian, men de er også representert i naboprovinsene Zhejiang, Jiangxi, Guangdong og Anhui. De utgjorde rundt 700 000 ved utgangen av 1900-tallet.
She-språket er et hmong-mien-språk. Imidlertid taler de fleste av shefolket kinesiske dialekter. De som holder på det tradisjonelle språket kalles gjerne «hone» (kinesisk: huóniè), og bor for det meste i Guangdong.
Bigos

Bigos er en tradisjonell polsk gryterett med sauerkraut, fersk kål, kjøtt- og pølsebiter, røkt bacon, sopp, løk og gjerne litt rødvin og svisker. Karve, allehånde og majoran kan også tilsettes. Bigos har ikke en fast oppskrift, og de fleste familier sverger til sin egen variant. Retten kokes lenge på svak varme. Smaken regnes som best etter et par gangers oppvarming. Bigos er ingen elegant rett og blir servert hjemme eller på de såkalte melkebarene, der enkel mat serveres for en billig penge. Bigos regnes som Polens nasjonalrett, men er også populær i de tidligere polske områdene som i dag utgjøres av statene Litauen, Hviterussland og Ukraina. Bigos serveres ofte på julaften i Polen.
Ponferrada

Historie

I førromersk tid var regionen befolket av asturene, en keltiberisk folkegruppe fra Gallaecia. Romerne under Augustus i de kantabrisiske kriger (29-19 f.Kr.) og området ble raskt et av de største gruvesentrene i romersk tid. Det ble brutt gull og andre metaller og mineraler i området. Tallrike romerske gruveplasser er fortsatt synbare i området, en av de mest spektakulære er gullgruven Las Médulas, som ble plassert på UNESCOs liste over Verdensarven i 1997. Romerne importerte også vindruer, og det ble etablert vinproduksjon som blomstret i regionen helt fram til spredningen av vinlus på slutten av 1800-tallet som ødela de fleste vingårdene.
Byens moderne navn er avledet fra jernforsterkningene som ble lagt til oldtidsbroen over elven Sil (latin: pons for «bro» og ferrata for «jern»), bestilt av biskop Osmundo av Astorga for å lette kryssingen av elven for pilegrimer på vei til Santiago de Compostela.
Jernbanen kom til Ponferrada i 1881, og under den andre verdenskrig ble lokal wolfram utvunnet som materialtilførsel til våpenindustrien. I 1918 ble gruvefirmaet Minero Siderúrgica de Ponferrada (MSP) opprettet for å utnytte kullforekomstene i området. Det ble etter hvert det størst kullselskapet i Spania. Endesa, det spanske nasjonale energiselskapet, ble grunnlagt i 1944 og i 1949 ble Spanias første kullkraftverk åpnet. I siste halvdel av 1900-tallet har byens økonomi hovedsakelig vært basert på produksjon av energi fra kull- og vannkraftverk.
På slutten av 1980-tallet ble det meste av gruvedriften nedlagt og Ponferrada gikk inn i en periode med økonomisk krise. Først mot slutten av 1990-tallet klarte byen å omstille seg med etableringen av flere industrielle og tjenesteytende bedrifter, foruten også ny etablering av kommersiell vinproduksjon, åpningen av en lokalavdeling av Universitetet i León, og en radikal forbedring av byens infrastruktur. Byens økonomi er i dag basert hovedsakelig på turisme, jordbruk (frukt og vin), vindkraft og utvinning av skifer. Det har vært en liten, men jevn befolkningsvekst.
Rykkinnhallen

Rykkinnhallen er et idrettsanlegg på Rykkinn i Bærum. Idrettshallen eies av Bærum kommune og driftes av Bærums Verk IF.
Det som i dag er et tipp topp moderne idrettsanlegg og Norges riksanlegg for basketball, var opprinnelig en provisorisk plastkonstruksjon satt opp rundt 1970 for å huse byggematerialer og anleggsmaskiner som ble brukt til utbyggingen av det nye boligfeltet Rykkinn. Da utbyggingen var fullført i 1973 ble plasthallen gitt i gave av utbyggeren Selvaagbygg til Bærum kommune til bruk for fellesskapet. Hallen ble modernisert og utbygget en rekke ganger frem til dagens versjon.
Bygget ligger sentralt på Rykkinn, mellom Rykkinn skole, avdeling Berger, Berger svømmehall og Rykkinn fritidshus. Bygget har blitt brukt til blant annet håndball, basket, karate og gymaktiviteter for Rykkinn skole. Basketlaget Bærums Verk Jets hadde Rykkinnhallen som hjemmebane før de gikk konkurs. I 1994 ble Rykkinnhallen brukt til å arrangere The Gathering.
Et areal ved hallen har i 30 år vært båndlagt for å bli en fremtidig endestasjon på en eventuelt forlenget Kolsåsbane.
Farstad

Næringsliv

Tettstedet har flere servicepunkter som bankfilial, bilverksted, bensinstasjon, matbutikk med post i butikk og frisør. I tillegg finnes det en fabrikk som produserer gjerder og terrasser med lang holdbarhet samt en forhandler av ATV-er og tilhengere til bil. På Farstad ligger også Hustad fengsel, tidligere sivilforsvarsleir og politiets ATK-sentral.

Fritid

På Farstad er det mange muligheter knyttet til naturen. Farstadsanda er verdens nordligste sandstrand av "den sørlige typen" og blir brukt hele året til kiting og vindsurfing.
Nordneset kyststi, en del av StikkUt-nettverket - går mellom Farstadsanden og Julshamna og er en tursti i terreng som passer både til rullestolbruk (først og fremst halvdelen nærmest Farstadsanda) og trilletur med vogn.
Fra Farstad kan man nå fjelltoppene Melen, Stemshesten og Sjurvarden som alle er tilgjengelige for folk uten spesiell turerfaring.

Båtanløp

På Farstad, nærmere bestemt ved Julshamna, hadde lokalbåten stopp. Gods og mennesker ble rodd mellom båt og land ved hjelp av føringsbåter.
Eohyllisia

Utseende

Langstrakte, middelsstore, mer eller mindre gråbrunlige trebukker med lange, tynne antenner. Pronotum er sylindrisk, dekkvingene parallellsidige.

Utbredelse

Slekten er spredt utbredt i Afrika.
Robert Huth

Klubbkarriere

Han debuterte for Chelsea allerede som 17-åring og spilte totalt 62 kamper (to mål) for Londonlaget før han i 2006 gikk til Middlesbrough, som var på jakt etter en solid midtstopper etter at Gareth Southgate gikk fra å være spiller til å bli manager i klubben.

Overgang til Stoke City

Etter at Middlesbrough rykket ned fra Premier League 2008/09 ønsket Huth å fortsette karrieren på et høyere nivå, bl.a. for fortsatt å ha en mulighet til å ha en plass i den tyske landslagstroppen. Robert Huth skrev 27. august 2009 under for Stoke City. Prisen ble satt til £5 millioner pund, som kunne stige til £6 millioner pund etter gitte kriterier. Mange var overrasket over at Stoke City ble Huths nye arbeidsgiver ettersom tyngre meritterte lag også var interessert i spilleren.
Den 2. februar 2015 ble Huth lånt ut fra Stoke City til Leicester City FC ut 2014/2015-sesongen.

Internasjonal karriere

Han har spilt flere kamper for Tysklands herrelandslag i perioden 2004–2009, hvor han utgjorde landslagets midtstopperpar sammen med Per Mertesacker. Den 29. juni 2005 scorte han sitt første landslagsmål i 4–3-seieren over Mexico i bronsefinalen under Confederations Cup 2005.
Frustum

Et frustum (flertall frusta) er i geometri et tredimensjonal geometrisk form dannet av volumet mellom to parallelle plan og et polyeder, ofte en pyramide eller en kjegle.  Ordet er opprinnelig latin og betyr  «stykke» eller «del». 
Begrepet er  blant annet brukt i datagrafikk, for å beskrive den delen av et tredimensjonalt legeme som vises på skjermen.

Beskrivelse

De to plane parallelle flatene utgjør bunn og topp i legemet.  Frustumet arver også aksen i den opprinnelige kjeglen eller pyramiden.  Dersom en slik akse er ortogonal på bunn og topp, så er legemet et rett frustum, ellers er det skjevt.   Høyden defineres som den vertikale avstanden mellom topp og bunn.
Sametingsvalget 2005

Sametingsvalget 2005 ble avholdt den 12. september 2005. I enkelte kommuner kunne stemmer også avgis den 11. september.
Det var 13 valgkretser, og 39 mandater pluss 4 utjevningsmandater, til sammen 43 mandater. Det var til sammen 12 475 stemmeberettigede.
Såld (redskap)

Såld er en innretning for mekanisk filtrering av partikler fra væsker eller løsmasser. En finhullet såld kalles sikt eller sil. Såld har en rekke anvendelsesområder. Arkeologer benytter det for å finne små gjenstander i sand, jord eller mudder. Murere benytter det for å finsile pussesand. Såld brukes for å skille ut borekutt fra boreslam ved brønnboring i for eksempel Nordsjøen. Gullgravere benytter også samme teknikk når de vasker etter gull i elveslam. Teknikken brukes også ved baking, når melet forberedes før deigen lages.
Filtreringen fungerer ved at et finmasket nett beveges hurtig frem og tilbake i horisontalplanet, og lar små partikler eller væske slippe igjennom, mens større partikler skilles ut.
Lennox kraftverk

Lennox kraftverk  er et kombinert oljekraftverk og gasskraftverk i provinsen Ontario i Canada. Beliggenheten er 32 km vest for byen Kingston, i County of Lennox and Addington. Det har en installert produksjonskapasitet på 2120 MW fordelt på fire like store kokere / turbiner. Anlegget ble utbygd i 1976. Brenselstypen er naturgass og tungolje, og dette er landets største oljefyrte kraftverk.
Så sent som i 1996 var årsproduksjonen bare på 170 GWh.
Torra Mjölö

Torra Mjölö (finsk Kuivasaari) er en liten finsk øy utenfor hovedstaden Helsingfors.
Øyen eies og brukes av det finske kystartilleriet som et artillerifort. Av flere kanoner i Batteri (artilleri)et finnes blant annet en 305 mm dobbeltkanon, hvilket er regnet som et forholdsvis kraftig kaliber.
Nesna kirke

Renovering

I 2007 bevilget Nesna Sanitetsforening 200,000 kroner til restaurering av kirken. I tillegg ble nesten 100,000 kroner samlet inn fra privatpersoner.
Som en del av innsparingsforslag i Nesna kommune, ble det høsten 2007 foreslått å stenge kirken med unntak av høytidsgudstjenester og innføre gebyrer på kirkelige handlinger. Det sistnevnte har bispedømmerådet sagt nei til.
I desember 2007 ble restaurerings-kostnadene anslått til 17,1 millioner kroner.
Kirken er i dag renovert innvendig, hvor kirken har fått tilbake sin opprinnelige farge. Alt elektrisk er byttet ut og kirken har fått installert brannvarslingsanlegg.

Tidligere kirkebygg

Den forrige kirken på stedet ble oppført i 1767 i korsform, den var noe mindre enn dagens kirkebygg. Sildefisket ga både penger i kommunekassen og mange tilreisende fiskere som søkte til Nesna kirke, slik at det på 1870-tallet ble planlagt ny og større kirke. Den gamle kirken ble revet da den nye sto ferdig på tomt like ved. Materialene i 1767-kirken var i så god forfatning at de ble brukt til ny folkeskole og kapell i Bardal. Kirkeklokkene ble også gitt til Bardal kapell.
Akito Takagi

Karriere

Akito Takagi startet sin profesjonelle karriere i Gamba Osaka i 2014.
Han ble tatt ut i Japans tropp til VM i fotball U-20 2017.